Lav et referat af nedenstående tekst:

Tekst:
Dyrenes Beskyttelses vagtcentral for nødlidende dyr, 1812, er i 2022 rykket ud til mere end 30.000 skadede og syge dyr. Det er mere end nogensinde, og derfor har de frivillige dyrereddere, skytter og schweisshundeførere haft masser at lave. - Det har været det travleste år for vores beredskab nogensinde. Derfor er vi også særligt stolte af den indsats, der er gjort for nødlidende, forsømte eller ildestedte dyr i hele landet – særligt set i lyset af, at størstedelen af vores beredskab er frivillige, siger Yvonne Johansen, der er dyreværnschef hos Dyrenes Beskyttelse. Stigende aktivitet De rekordmange udrykninger kommer på trods af, at der har været færre henvendelser end i  2021. I år har der været 81.547 henvendelser fra bekymrede borgere, og det er to procent færre end sidste år. Men sidste år var det kun 26.248 af gangene, hvor henvendelserne førte til udrykning. De flere udrykninger i år skyldes blandt andet en større aktivitet på de danske veje. - Vores oplevelse er, at danskerne er blevet mere opmærksomme og bedre til at vurdere, når et dyr trænger til hjælp. Samtidig med at vi er mere på vejene og besøger hinanden oftere end under nedlukningerne og restriktionerne, siger Yvonne Johansen. Dyrenes Beskyttelse har i dag tilknyttet 106 skytter på landsplan, som rykker ud til nødlidende dyr og afliver dem, hvis de ikke kan reddes.

Referat:
I år har der været mere end 30.000 sager, hvor dyr har manglet hjælp.